Ο Συντελεστής Δόμησης (Σ.Δ) είναι ο αριθμός, ο οποίος, πολλαπλασιαζόμενος με την συνολική επιφάνεια του οικοπέδου (εμβαδόν) μας δίνει τη συνολική δόμηση που μπορεί να κατασκευαστεί στο οικόπεδο. Δηλαδή τη συνολική επιφάνεια που μπορείς να κτίσεις ορόφους και κτήρια χωρίς όμως να υπερβείς τον συντελεστή κάλυψης (Σ.Κ.).
Γενικά, ο Συντελεστής Δόμησης καθορίζεται από την οικοδομική άδεια, κατά περιοχή.
Παράδειγμα:
Εμβαδόν οικοπέδου: 500 τ.μ.
Συντελεστής Δόμησης: 0,80
Επιτρεπόμενη Δόμηση: 500 x 0,80 = 400 τ.μ.
Να θυμάσαι ότι ενα σπίτι πρέπει να είναι λειτουργικό και να καλύπτει τις ανάγκες σου. Ένα μεγάλο σπίτι δεν είναι αναγκαστικά και το καλύτερο ή το πιο χρηστικό. Για αυτό, μπορείς να κρατήσεις κάποια επιτρεπόμενα τετραγωνικά, στην περίπτωση που αλλάξουν οι συνθήκες ή οι ανάγκες σου και θέλεις στο μέλλον να κτίσεις ένα επιπλέον χώρο.